钦定古今图书集成/明伦汇编/氏族典/第352卷 > 《廖用贤尚友录》 > 侯霸
## 钦定古今图书集成/明伦汇编/氏族典/第352卷 > 《廖用贤尚友录》 > 侯霸

按《后汉书侯霸传》：“霸字君房，河南密人也。族父渊，以
宦者有才辩任职。元帝时，佐石显等领中书，号曰太
常侍。成帝时，任霸为太子舍人。霸矜严有威容，笃志
好学，师事九江太守房元，治《穀梁春秋》，为元都讲。王
莽初，五威司命陈崇举霸德行，迁随宰，再迁为执法
刺奸。后为淮平大尹，政理有能名。及王莽之败，霸保”
固自守，卒全一郡。建武四年，光武征拜尚书令。明年，
代伏湛为大司徒，封关内侯。在位明察守正，奉公不
回。十三年薨，子昱嗣。